10 moet-lees-stories: 20 Oktober 2020 | Netwerk24
20 Oktober 2020 18:13
Hiermee die 10 moet-lees-stories op 20 Oktober 2020.
1. Eksklusief: Kilian se pa praat openhartig ná moord op speurder
Zane Kilian (39), beskuldigde in die moordsaak van lt.kol. Charl Kinnear (52), se pa het Maandag vir die eerste keer oor sy seun se inhegtenisneming gepraat. Kilian het eksklusief aan Netwerk24 vertel oor sy bittere ontevredenheid omdat sy seun al amper 30 dae in aanhouding is sonder dat hy om borgtog aansoek kon doen.
2. 'Duurder krag kom, of SA daarvan hou of nie'
As jy nie wil hê dat jou kragrekening die hoogte in moet skiet nie, gebruik elektrisiteit meer spaarsaam. Dit is André de Ruyter, uitvoerende hoof van Eskom, se raad Dinsdag aan individue en maatskappye.
3. KYK: Boer kritiek ná hy erg brand in gestigte veldbrand in Vrystaat
4. Horner-saak: Persoon gedreig wat verklaring afgelê het
'n Getuie wat 'n verklaring in die moordondersoek van Brendin Horner (22) afgelê het, het reeds 'n dreigement gekry. Dit het aan die lig gekom tydens die borgtogaansoek van die twee beskuldigdes, Sekwetje Mahlamba en Sekola Matlaletsa, Dinsdag in die landdroshof in Senekal.
Lees ook: Horner-moord: Uitspraak oor borgtog later
5. TV-lisensie jou voorland – al kyk jy nét Netflix
Die SAUK het Dinsdag aan die parlement se portefeuljekomitee oor kommunikasie voorgestel verskaffers van betaaltelevisiedienste, insluitende DStv maar ook Netflix, moet begin om lisensiegelde namens die openbare uitsaaier van kykers te verhaal.
6. Oudkolonel glo vrygelaat wat nie eens derde van tronkstraf uitdien
Is 'n voormalige polisiekolonel vrygelaat wat vuurwapens in polisiebesit gesteel en aan onder meer Kaapse bendes verkoop het nadat hy minder as 'n derde van sy tronkstraf uitgedien het? Christiaan Prinsloo (59) van Vereeniging is volgens betroubare bronne glo reeds in April uit 'n Vrystaatse gevangenis, waar hy laaste aangehou is, vrygelaat
7. Duduzane moedig sy pa aan om 'te doen wat nodig is'
Oudpres. Jacob Zuma se seun Duduzane Zuma het sy pa aangemoedig om "te doen wat hy moet doen" as hy voel hy word op 'n ongrondwetlike manier deur die Zondokommissie behandel.
8. Gerrit Schoonhoven sterf
Die regisseur en akteur Gerrit Schoonhoven is oorlede. Sy lewensmaat, Marius Meyer, en 'n goeie vriend, die akteur Kevin Smith was by hom.
9. Gaan 'klein Lomu' ná jaar steeds sy stempel afdruk?
10. Aksieheld red chihuahua ná papiere-drama
Die bekende Hollywoodse aksierolprentheld Jean-Claude Van Damme het gehelp om 'n drie maande oue chihuahua-hondjie, Raya, se lewe te red.